24.1.2012 Jurnalul Oficial al Uniunii Europene L 19/17 DECIZII DECIZIA 2012/33/PESC A CONSILIULUI din 23 ianuarie 2012 privind numirea Reprezentantului Special al Uniunii Europene pentru procesul de pace din Orientul Mijlociu CONSILIUL UNIUNII EUROPENE, având în vedere Tratatul privind Uniunea Europeană, în special articolul 28, articolul 31 alineatul (2) și articolul 33, având în vedere propunerea Înaltului Reprezentant al Uniunii pentru afaceri externe şi politica de securitate, întrucât: (1) La 21 iulie 2003, Consiliul a adoptat Acţiunea comună 2003/537|PESC (!) de numire a domnului Marc OTTE în calitate de Reprezentant Special al Uniunii Europene („RSUE”) pentru procesul de pace în Orientul Mijlociu. (22 Domnul Andreas REINICKE ar trebui să fie numit în calitate de RSUE pentru procesul de pace din Orientul Mijlociu pentru perioada 1 februarie 2012-30 iunie 2013. (3)  RSUE își va îndeplini mandatul în contextul unei situații care s-ar putea deteriora şi care ar putea împiedica realizarea  obiectivelor acţiunii externe a Uniunii prevăzute la articolul 21 din tratat, ADOPTĂ PREZENTA DECIZIE: Articolul 1 Reprezentantul Special al Uniunii Europene Domnul Andreas REINICKE este numit în calitate de Repre- zentant Special al Uniunii Europene („RSUE”) pentru procesul de pace din Orientul Mijlociu („procesul de pace”) pentru perioada 1 februarie 2012-30 iunie 2013. Mandatul RSUE se poate încheia mai devreme, în cazul în care Consiliul decide aceasta la propunerea Înaltului Reprezentant al Uniunii pentru afaceri externe și politica de securitate („ÎR”). Articolul 2 Obiective de politică (1) Mandatul RSUE se întemeiază pe obiectivele de politică ale Uniunii privind procesul de pace. (2) Aceste obiective includ, printre altele: (a) o pace globală care ar trebui realizată pe baza rezoluțiilor relevante ale Consiliului de Securitate al Organizației () JO L 184, 23.7.2003, p. 45. Naţiunilor Unite („ONU”), a principiilor de la Madrid, a foii de parcurs, a acordurilor obţinute anterior de părți și a Iniţiativei arabe pentru pace; (b) o soluţie bazată pe două state, Israelul şi un stat palestinian democratic, unit, viabil, pașnic şi suveran, coexistând în interiorul unor granițe sigure şi recunoscute, beneficiind de relații normale cu vecinii lor, în conformitate cu Rezo- luțiile 242 (1967), 338 (1973), 1397 (2002) și 1402 (2002) ale Consiliului de Securitate al ONU și cu principiile de la Madrid; (c) o soluție în conflictele israeliano-sirian și israeliano-libanez; (d) o soluţie pentru statutul lerusalimului ca viitoare capitală a două state şi o soluție justă, viabilă şi întrunind un comun acord la problema refugiaților palestinieni; (e) continuarea procesului de pace până la încheierea unui acord final privind statutul și crearea unui stat palestinian, care include consolidarea rolului Cvartetului pentru Orientul Mijlociu („cvartetul”) în calitate de gardian al foii de parcurs, în special în vederea monitorizării executării obligațiilor care revin ambelor părți în cadrul foii de parcurs și în acord cu toate eforturile internaţionale pentru o pace globală arabo- israeliană. (3) Aceste obiective se bazează pe angajamentul Uniunii de a conlucra cu părţile și partenerii din comunitatea internațională, în special în cadrul cvartetului, pentru a valorifica toate posibi- litățile de a instaura pacea şi pentru un viitor demn pentru toate populațiile din regiune. (4)  RSUE sprijină activitatea ÎR în regiune, inclusiv în cadrul cvartetului. Articolul 3 Mandat În vederea realizării obiectivelor de politică, mandatul RSUE constă în: (a) asigurarea unei contribuții active și eficace din partea Uniunii la acțiuni și inițiative care să conducă la o soluționare finală a conflictului israeliano-palestinian şi a conflictelor israeliano-sirian şi israeliano-libanez;